Ny fahefatra, dia isan’ny manampy ny ray aman-drenin’ny mpianatra ny ’’cantine scolaire’’. Kanefa noho ny fahasahiranana izay mianjady eo amin’izy ireo, dia mafy be aminy ny fandoavana ny fandraisana anjara. Mandoa vary mantsy izy ireo , vary 123 kapoaka isan- jaza. Nanoloana izany dia nanampy ny ceres ny hampidinana ireo fandraisana anjaran’izay maro anaka. Lasa nihena ny anjaran’ireo zaza faharoa sy fahatelo, ary ny ceres no manentsina azy ireny ho lasa 123 kapoaka ihany. Mody hoe fanampiana ny ray aman- drenin’ny mpianatra izy io, kanefa raha ny tena marina dia fanampiana ny kolejy. Ato amin’ny kolejy mantsy dia betsaka ireo zaza no alefa mody satria fanina, marary an-doha, malemilemy tahaka ireny olona marary ireny noho ny tsy fahampiana sakafo eo amin’ny fotoanan’ny ’’havaratana’’. Misy akony eo amin’ny fianaran’ilay zaza izany. Ary mba hialana amin’izay no antony nanaovan’ny ceres ny ’’cantine scolaire’’ sy ny fampidinana ny anjara fandoavam-barin’ireo izay maro anaka. Ny fahadimy, isan’ny fiaraha-miasa eo amin’ny ceres sy ny kolejy ihany koa ny fanamboarana trano. Manao fangatahana ny ray aman-dreny, ary raisin’ny ceres izany. Dia ny ceres no mitady mpamatsy vola. Isan’izany ohatra ny kolejy saint michel andranovorivato. Nanamboaran’ny ceres trano vaovao izy io. Taloha mantsy ny efitrano fianarana dia tery. Ary rehefa vita ny trano vaovao, dia nafindra ho ao ireo kilasy t7 no ho miakatra. Taloha mantsy dia nitambatra tamin’io trano taloha io avokoa na ny t6 izany na ny t7, na ny t8 na ny t9, fa amin’izao fotoana izao dia ny kilasy t6 ihany no mianatra ao amin’ny efitrano taloha. Misy anankiroa ny t6 ato amin’ity kolejy ity , dia ny t6 a sy ny t6 b. Ireo sisa no mianatra ao amin’ny trano taloha. Fa ny t7 no ho miakatra izany no mianatra ao amin’ny trano vaovao. Ny fahenina, mahazo fanampiana amin’ny ceres ihany koa ny kolejy eo amin’ny fanamboarana dabilio. Izany moa dia natao mba tsy haneritery ireo mpianatra rehefa mandray lesona izy na manao fampiasana. Izay dabilio simba dia amboarin’ny ceres avokoa amin’ny ankapobeny. Mifantoka tanteraka ny mpianatra araka izany fa tsy sorena amin’ny fahateren’ny toerana eo amin’ny dabilio. Ny fahafito, manamora amin’ny fampitaovana ny ceres, ohatra ny fisian’ny ’’imprimante’’. Eo amin’ny famoahana ny laza adina ohatra dia avoaka amin’ny ’’imprimante’’ izany. Taloha ny sekoly raha manao fanadinana, dia adika eny amin’ny tabilao ny laza adina, fa noho ny fisian’io ’’imprimante’’ io dia lasa samy manana laza adina tsirairay avy ny ankizy eo ambany masony. Ary ankoatra izay dia, ny kolejy mbola tsy manana tahirin- kevitra na documents, dia afaka maka any amin’ny ceres izy mba hahafahana mampivelatra ny fahombiazana eto amin’ny kolejy. Ny mpampianatra ohatra dia afaka maka boky ao amin’ny ceres hoentiny mampianatra ny kilasiny. Mindram-boky ao izy ireo, ary io boky io dia azony ampiasaina mandritra ny taona iray. Ary rehefa vita ny taom-pianarana dia haverina. Karazana ’’bibliothèque’’ ho an’ny mpampianatra izany ny ceres, miantoka boky. Ny fahavalo, manao kilasimandry ihany koa ny ceres. Ary amin’ny maha mpanabe ahy, sy amin’ny maha talen-tsekoly ahy, dia tsapako fa tena manabe ny ankizy tambanivohitra ny ceres. Tsy misy mivoana ny zavatra ataony. Ampianarina ireo zaza ohatra ny amin’ny zavatra fadiana rehetra rehefa misakafo, zarina amin’ny lalana tokony halehany izy, ohatra hoe ny fanaovana raharaha. Ny fahasivy, momba ny ’’cours de renforcement’’ fampianarana fanampiny ekena fa ny mpianatra izay raisin’ny ceres an-tanana ato amin’ny kolejy ihany no mahazo an’io ’’cours de renforcement’’ io, mpianatra ceres ihany izany, fa fotsiny hoe manatsara ny resultats-n’ny kolejy ny voka-panadinana ary ambonin’izany , dia afaka mitarika fahavitrihana eo amin’ny kilasy misy azy ireo kilonga ceres ireo, lasa ’’activée’’ velona be zany ny classe. Izany toe-javatra izany dia miteraka ’’concurrence’’ fifaninanana eo amin’ny kilasy. Mahatonga fifaninanana ny ’’cours de renforcement’’ raha fintinina izany ireo voalazan’ny tale ireo, dia afa-po ny kolejy eo amin’ireto lafin-javatra 6 ireto, dia ny voka-panadinana eo anivon’ny kolejy izany, ny koro fanatevenana, ny ’’cantine scolaire’’, ny fanapariahana fampiofanana mpampianatra, ny fampitaovana ny kolejy, ary farany dia ny fanabeazana azon’ny mpianatra ao amin’ny kilasimandry. Izay ny fahafaham-pon’ny talen’ny kolejy saint michel, fa mbola isan’ny fiantraikan’ny ceres teo anivon’ity kolejy ity ihany koa ny fahazoany foto-drafitrasa. Efa natsidiky ny talen-tsekoly teo ihany izy ity saingy hidirana amin’ny lalindalina kokoa.